
Dr IVAN MERZ 

( 1896 — 1928 .) 

Rođen je 16. XII. 1896. god. u Banjoj Luci. Odgajan 
je u liberalnoj sredini. Gimnaziju završava u Banjoj 
Luci. Nakon mature boravi tri mjeseca u vojnoj aka¬ 
demiji a potom započinje studij u Beču. Prvi svjetski 
rat je već u jeku. Ivan je mobiliziran i proživljava šve 
strahote rata na fronti u Italiji. Nakon rata nastavlja 
studij u Beču i završava ga u Parizu. God. 1922. dolazi 
u Zagreb gdje postaje profesor francuskog jezika i 
književnosti. Doktorirao je na Zagrebačkom sveučilištu. 

Studijem, otvorenim gledanjem života a osobito u 
krvi i plamenu rata postaje potpuni vjernik, izraziti 
katolički intelektualac. Svoje slobodno vrijeme posve¬ 
ćuje hrvatskoj mladeži neumorno se zalažući za njezino 
nadnaravno dobro. Sav se posvećuje apostolatu te u 
katoličkim organizacijama oduševljava seljačku, rad¬ 
ničku i đačku mladež za Boga i Crkvu. Jedan je od 
prvaka liturgijskog pokreta među Hrvatima. Budi ljubav 
i odanost prema Kristovu namjesniku te sustavno pro¬ 
vodi u Hrvatskoj papinske smjernice za nepolitičko 
djelovanje katoličkih organizacija. 

Čovjek je žive vjere, iskrene molitve, samoodrica- 
nja, dnevne Pričesti, adoracije, predanog trpljenja, 
široke naobrazbe i velike kulture. Bio je bliz ljudima 
i svakom je čovjeku iskazivao kršćansku ljubav. 

Umro je u Zagrebu 10. svibnja 1928. god. na glasu 
svetosti. God. 1958. započeo je biskupijski postupak za 
njegovo proglašenje blaženim. 

Milosti i uslišanja po njegovu zagovoru se množe. 
Smrtni su mu ostaci 16. prosinca 1977. preneseni u 
Baziliku Srca Isusova u Zagrebu u kojoj se redovito 
pričešćivao, adorirao i molio posljednjih šest godina 
svoga života. 



MISLI IVANA MERZA 


Katolička je vjera moje životno zvanje. 

Znam i osjećam da je katolicizam jedina 
prava vjera. 

Duhovni je život razmatranje o božanskim 
stvarima, sudjelovanje u unutrašnjem Božjem 
životu. 

Crkva je velebni odraz samog neizmjernog 
Krista. 

Zašto ljubim Katoličku crkvu i sv. Oca Papu? 
Jer u njoj vidim jasnu sliku preljubljenog 
Spasitelja i Boga Isusa sa svim njegovim 
savršenstvima, a u sv. Ocu Papi pod prili¬ 
kama čovjeka vidim Boga svoga i Gospoda 
svoga. 

Naša je liturgija umjetnički refleks unutarnjeg 
Božjeg života. 

Najsigurnije sredstvo za očuvanje čistog ži¬ 
vota: oduševljenje za sv. Crkvu, koje se^ te¬ 
melji na poznavanju vjere; dnevna sv. Pričest, 
sistematsko dnevno svladavanje tijela. 

U Lurdu sam zavolio krunicu koja će mi biti 
uz sv. Euharistiju najveći prijatelj do groba. 

Život mi je bio Krist a smrt dobitak. Očeku¬ 
jem milosrđe Gospodinovo i nepodijeljeno, 
potpuno, vječno posjedovanje Presv. Srca 
Isusova. 

Vjerujem da ću gledati dubine Presv. Troj¬ 
stva. 



DEVETNICA IVANU MERZU 


Sv. Euharistija i pobožnost Blaženoj Djevici 
Mariji bili su dru Ivanu Merzu neiscrpivi iz¬ 
vori na kojima je hranio svoj život vjere. Pre- 
poruča se stoga za vrijeme devetnice barem 
jedanputa primiti sv. Pričest uz prethodnu sv. 
ispovijed. Poželjno bi bilo svaki dan izmoliti i 
jednu desetku krunice. Zatim neka se izmoli 
ova molitva: 

Svemogući vječni Bože, u Ivanu Merzu dao 
si nam divan primjer vjere i ljubavi prema 
Kristu i Crkvi. U svom kratkom životu Ivan je 
uz pomoć Tvoje milosti postigao mnoge vrline 
i potaknuo nas da nasljedujemo njegovu preda¬ 
nost u Tvoju svetu volju, strpljivost u pođna- 
šanju križeva svakodnevnog života te njegovu 
nesebičnu ljubav prema bližnjemu. Njegov ne¬ 
umorni rad za proširenje Kristova Kraljevstva 
u dušama mladih mnoge je priveo Tebi koji 
jedini daješ čovjeku pravi smisao života. Uvje¬ 
reni da Ti je Ivan svojim svetim životom omi- 
lio, molimo Te da ga se udostojiš proslaviti 
čašću oltara kako bi njegov primjer pomogao 
ljudima na putovanju prema nebeskoj domovi¬ 
ni. Udijeli nam milost da nasljedujemo čvrstoću 
njegove vjere, nesebičnost njegove ljubavi te 
apostolsku revnost da se tako približimo iđeaju 
kršćanske savršenosti koji nam je on svojim ži¬ 
votom pokazao. Njegovim zagovorom udijeli mi 

posebnu milost za koju te sada molim. 

ako je to na korist mojoj duši a Tebi na slavu. 
Po Kristu Gospodinu našemu. Amen! 

OČe naš .. . Zdravo Marijo ... Slava Ocu .. . 

Milosti postignute zagovorom sluge Božjega 
Ivana Merza neka se jave na adresu: Postula- 
tura Ivana Merza, 41001 — Zagreb, Palmotićeva 
ul. 31, pp 699. 

